CELEX: 32014D0440
Language: fi
Date: 2014-07-07 00:00:00
Title: 2014/440/EU: Komission täytäntöönpanopäätös, annettu 7 päivänä heinäkuuta 2014 , päätöksistä 92/260/ETY ja 2004/211/EY poikkeamisesta siltä osin kuin kyse on Ranskassa vuonna 2014 järjestettävään World Equestrian Games -tapahtumaan osallistuvien tiettyjen rekisteröityjen urospuolisten hevosten tilapäisestä maahantuonnista (tiedoksiannettu numerolla C(2014) 4490)  ETA:n kannalta merkityksellinen teksti

9.7.2014   
            
            
               FI
            
            
               Euroopan unionin virallinen lehti
            
            
               L 200/15
            
         KOMISSION TÄYTÄNTÖÖNPANOPÄÄTÖS,
   annettu 7 päivänä heinäkuuta 2014,
   päätöksistä 92/260/ETY ja 2004/211/EY poikkeamisesta siltä osin kuin kyse on Ranskassa vuonna 2014 järjestettävään World Equestrian Games -tapahtumaan osallistuvien tiettyjen rekisteröityjen urospuolisten hevosten tilapäisestä maahantuonnista
   
      
         (tiedoksiannettu numerolla C(2014) 4490)
      
   
   (ETA:n kannalta merkityksellinen teksti)
   
      (2014/440/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (1) ja erityisesti sen 19 artiklan johdantolauseen ja b alakohdan,
   sekä katsoo seuraavaa:
   
               (1)
            
            
               Komission päätöksessä 92/260/ETY (2) vahvistetaan eläinten terveyttä koskevat vaatimukset ja eläinlääkärintodistuksia koskevat vaatimukset, joita sovelletaan rekisteröityjen hevosten tilapäisessä tuonnissa unioniin alle 90 päivän ajaksi kolmansista maista, jotka on luokiteltu kyseisen päätöksen liitteessä I vahvistettuihin terveysluokitusryhmiin. Kyseisen päätöksen liitteessä II vahvistetaan mallit eläinten terveystodistuksille, joiden on oltava vastaaviin terveysluokitusryhmiin luokitelluista kolmansista maista saapuvien eläinten mukana. Päätöksessä säädetään muiden muassa takeista, joilla osoitetaan, etteivät yli 180 päivän ikäiset kuohitsemattomat urospuoliset hevoset aiheuta hevoseläinten virusarteriitin riskiä.
            
         
               (2)
            
            
               Komission päätöksessä 2004/211/EY (3) vahvistetaan luettelo niistä kolmansista maista ja niiden osista, joista jäsenvaltioiden on sallittava rekisteröityjen hevosten tilapäinen tuonti, rekisteröityjen hevosten takaisintuonti tilapäisen maastaviennin jälkeen sekä jalostukseen ja kasvatukseen tarkoitettujen hevoseläinten tuonti, ja hevoseläinten tuontiin kolmansista maista sovellettavat vaatimukset.
            
         
               (3)
            
            
               Rekisteröidyt hevoset, jotka osallistuvat ainakin yhteen 23 päivän elokuuta ja 7 päivän syyskuuta 2014 välisenä aikana Normandiassa Ranskassa järjestettävien World Equestrian Games -tapahtuman kahdeksasta kilpailulajista, ovat Ranskan toimivaltaisten viranomaisten ja järjestäjänä toimivan Maailman ratsastajainliiton (FEI) eläinlääkinnällisessä valvonnassa.
            
         
               (4)
            
            
               Tapahtumaan osallistuu seitsemällä järjestämispaikalla noin tuhat hevosta. FEI:n lajien kilpailujen järjestämispaikkoina ovat Caen, Ornen alueella sijaitseva Le Pin National Stud ja Manchen alueella sijaitseva Sartilly. Deauvillessa, Caenissa and Saint-Lôssa järjestetään lisäksi muita tapahtumia, joissa ei ole FEI:n rekisteröimiä hevosia.
            
         
               (5)
            
            
               Jotkin urospuoliset rekisteröidyt hevoset, jotka ovat saaneet oikeuden osallistua mainittuihin korkean tason hevosurheilutapahtumiin, eivät välttämättä täytä päätöksissä 92/260/ETY ja 2004/211/EY vahvistettuja hevoseläinten virusarteriittia koskevia vaatimuksia. On kuitenkin erittäin todennäköistä, että näitä hevosia käytettäisiin jalostuksessa kilpailun ja sitä edeltävän totutusajan aikana. Sen vuoksi olisi säädettävä vaatimuksiin tehtävästä poikkeuksesta, joka koskee kuohitsemattomien urospuolisten rekisteröityjen hevosten tilapäistä maahantuontia kyseisiin urheilutapahtumiin osallistumista varten. Tässä päätöksessä olisi vahvistettava eläinten terveyttä ja eläinlääkärintodistusta koskevat vaatimukset, joilla suljetaan pois hevoseläinten virusarteriitin leviämisen riski jalostuksen tai siemennesteen keräämisen kautta.
            
         
               (6)
            
            
               Komission päätöksellä 2004/292/EY (4) luotiin yhtenä rakenteena toimiva sähköinen tietokanta, jäljempänä ’Traces-järjestelmä’, jolla seurataan eläinten siirtoja unionissa ja kolmansista maista unioniin ja tarjotaan kaikki tällaiseen kauppaan liittyvät viitetiedot. Tämä järjestelmä on sopivin väline sen varmistamiseen, että kuohitsemattomat urospuoliset rekisteröidyt hevoset, jotka on tilapäisesti tuotu Euroopan unioniin hevoseläinten virusarteriittia koskevien erityisten edellytysten mukaisesti, poistuvat Euroopan unionista alle 90 päivän kuluessa tulostaan ja viipymättä sen hevosurheilutapahtuman jälkeen, johon ne osallistuivat. Kyseisiin urheilutapahtumiin osallistumista varten tilapäisesti maahantuotujen kuohitsemattomien urospuolisten rekisteröityjen hevosten jäljittämiseen olisi sen vuoksi käytettävä Traces-järjestelmää.
            
         
               (7)
            
            
               Komission asetuksella (EY) N:o 282/2004 (5) laadittiin asiakirja kolmansista maista Euroopan unioniin tuotavien eläinten ilmoittamista ja eläinlääkärintarkastuksia varten.
            
         
               (8)
            
            
               Komission asetuksessa (EY) N:o 599/2004 (6) vahvistetaan erän yksilöintiä varten malli, jonka avulla voidaan luoda yhteys niihin eläinten terveyttä koskeviin asiakirjoihin, jotka olivat eläimen mukana sillä rajatarkastusasemalla, jonka kautta eläin tuotiin Euroopan unioniin.
            
         
               (9)
            
            
               Komission päätöksessä 2009/821/EY (7) vahvistetaan yksityiskohdat jäsenvaltioiden eläinlääkintäyksiköt yhdistävälle viestintäverkolle, jonka avulla pystytään seuraamaan esimerkiksi tilapäisesti maahantuotujen rekisteröityjen hevosten siirtoja.
            
         
               (10)
            
            
               Asetuksen (EY) N:o 282/2004 mukaisesti annettu yhteinen eläinlääkinnällinen tuloasiakirja muodostaa yhdessä kyseisten hevosten siirtoja ensimmäisenä määräpaikkana olevasta jäsenvaltiosta toisiin jäsenvaltioihin koskevan todistuksen, jäljempänä ’myöhempiä siirtoja koskeva todistus’, kanssa sopivimman välineen sen varmistamiseen, että kuohitsemattomat urospuoliset rekisteröidyt hevoset, jotka on tilapäisesti tuotu Euroopan unioniin hevoseläinten virusarteriittia koskevien erityisten edellytysten mukaisesti, poistuvat Euroopan unionista alle 90 päivän kuluessa tulostaan ja viipymättä sen hevosurheilutapahtuman jälkeen, johon ne osallistuivat.
            
         
               (11)
            
            
               Koska päätöksen 92/260/ETY mukaisen terveystodistusmallin VII kohdan mukaista myöhempiä siirtoja koskevaa todistusta ei kuitenkaan ole toteutettu Traces-järjestelmässä, on syytä luoda yhteys tästä myöhempiä siirtoja koskevasta todistuksesta yhteisen eläinlääkinnällisen tuloasiakirjan kautta direktiivin 2009/156/EY liitteen II mukaiseen terveystodistukseen, joka olisi annettava tiedoksi määräpaikkaan asetuksessa (EY) N:o 599/2004 vahvistettua mallia käyttäen.
            
         
               (12)
            
            
               Kun otetaan huomioon tapahtuman merkitys, alueen merkitys hevostenjalostusalueena ja se, että tiedossa olevia yksittäisiä hevosia tulee Euroopan unioniin tässä päätöksessä säädetyin erityisin edellytyksin suhteellisen pieni määrä, hallinnolliset lisämenettelyt vaikuttaisivat asianmukaisilta.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä päätöksen 92/260/ETY 1 artiklassa ja päätöksen 2004/211/EY 6 artiklan a alakohdassa säädetään, jäsenvaltioiden on sallittava sellaisten kuohitsemattomien urospuolisten rekisteröityjen hevosten, jotka eivät täytä päätöksen 92/260/ETY liitteessä II vahvistetuissa todistusmalleissa A–E olevan III kohdan e alakohdan v alakohdassa vahvistettua hevoseläinten virusarteriittia koskevaa vaatimusta, tilapäinen maahantuonti seuraavin edellytyksin:
   
               a)
            
            
               hevosten mukana on Maailman ratsastajainliiton (FEI) myöntämä tai tunnustama voimassa oleva tunnistusasiakirja;
            
         
               b)
            
            
               hevosten on tarkoitus osallistua ainakin yhteen 23 päivän elokuuta ja 7 päivän syyskuuta 2014 välisenä aikana Normandiassa Ranskassa järjestettävien World Equestrian Games -tapahtuman kahdeksasta kilpailulajista;
            
         
               c)
            
            
               hevoset täyttävät tämän päätöksen 2 artiklassa vahvistetut edellytykset.
            
         2 artikla
   1.   Jäsenvaltioiden on varmistettava, että 1 artiklassa tarkoitettujen hevosten, jäljempänä ’hevoset’, mukana seuraa terveystodistus, joka vastaa tapauksen mukaista päätöksen 92/260/ETY liitteessä II vahvistettua todistusmallia A–E, jossa
   
               a)
            
            
               lisätään III kohdan e alakohdan v alakohtaan seuraava teksti:
               ”tai
               
                           —
                        
                        
                           eläin tuodaan tilapäisesti Euroopan unioniin komission täytäntöönpanopäätöksen 2014/440/EU (8) mukaisesti.
                        
                     
         
               b)
            
            
               lisätään IV kohtaan, jonka virkaeläinlääkäri täyttää, kolmas, neljäs ja viides luetelmakohta seuraavasti:
               
                           ”—
                        
                        
                           hevosen on tarkoitus osallistua ainakin yhteen 23 päivän elokuuta ja 7 päivän syyskuuta 2014 välisenä aikana Normandiassa Ranskassa järjestettävien World Equestrian Games -tapahtuman kilpailulajeista;
                        
                     
                           —
                        
                        
                           on tehty järjestelyt, jotta hevonen kuljetetaan pois Euroopan unionista viipymättä World Equestrian Games -tapahtuman jälkeen … (päivämäärä) poistumispaikan … (poistumispaikan nimi) kautta;
                        
                     
                           —
                        
                        
                           hevosta ei ole tarkoitus käyttää jalostukseen tai siemennesteen keräämiseen sinä alle 90 päivää kestävänä aikana, jonka se oleskelee Euroopan unionissa.”;
                        
                     
         
               c)
            
            
               lisätään ilmoitukseen, jonka omistaja allekirjoittaa, kohta seuraavasti:
               
                           ”4.
                        
                        
                           Sinä 90 päivää kestävänä aikana, jonka hevonen oleskelee Euroopan unionissa, hevosta pidetään Ranskassa seuraavissa tiloissa tapahtuman järjestämispaikkojen ulkopuolella (lisätään tilat Ranskassa tai maininta ’ei oleskelua Ranskassa järjestämispaikkojen ulkopuolella’):
                           …
                           …
                           ….”
                        
                     
         2.   Jäsenvaltioiden, jotka käyttävät direktiivin 2009/156/EY 6 artiklassa säädettyä vaihtoehtoista valvontajärjestelmää, on varmistettava, että hevoset ovat jäljitettävissä Traces-järjestelmän kautta.
   3.   Hevosten asemaa ei voida muuttaa tilapäisestä maahantuonnista vakinaiseksi.
   3 artikla
   1.   Jäsenvaltioiden on huolehdittava siitä, että hevosille direktiivin 91/496/ETY mukaisesti tehtävien eläinlääkärintarkastusten lisäksi ne eläinlääkintäviranomaiset, jotka antavat yhteisen eläinlääkinnällisen tuloasiakirjan, jäljempänä ’CVED-todistus’, asetuksen (EY) N:o 282/2004 mukaisesti, myös
   
               a)
            
            
               ilmoittavat CVED-todistuksen 20 kohdassa 2 artiklan b alakohdassa tarkoitetun todistuksen IV kohdassa ilmoitetun poistumispaikan, jonka kautta hevonen on tarkoitus viedä pois Euroopan unionista;
            
         
               b)
            
            
               ilmoittavat hevosten saapumisesta faksitse tai sähköpostitse kullekin päätöksen 2009/821/EY 2 artiklan b alakohdan iii alakohdassa määritellylle paikallisyksikölle (FR01400, FR05000, FR06100), joka vastaa 1 artiklassa tarkoitetun hevosurheilutapahtuman järjestämispaikoista, jäljempänä ’järjestämispaikat’.
            
         2.   Jäsenvaltioiden on huolehdittava siitä, että kun hevoset siirtyvät CVED-todistuksessa ilmoitetusta ensimmäisestä määräpaikastaan toiseen jäsenvaltioon tai tapahtuman järjestämispaikoille, niiden mukana on seuraavat terveystodistukset:
   
               a)
            
            
               2 artiklan 1 kohdan mukaisesti täytetty terveystodistus, jonka VII kohta, joka koskee jäsenvaltioiden välisiä siirtoja varten annettavaa todistusta, on täytetty;
            
         
               b)
            
            
               direktiivin 2009/156/EY liitteen II mukainen terveystodistus, joka on annettava tiedoksi määräpaikkaan asetuksessa (EY) N:o 599/2004 vahvistettua mallia käyttäen ja jossa viitataan kyseisen todistusmallin I osan I.6 kohdan a alakohdassa tarkoitettuun todistukseen.
            
         3.   Jäsenvaltioiden, joilla on ilmoitettu hevosten siirroista 2 artiklan mukaisesti, on vahvistettava hevosten saapuminen CVED-todistuksen 3 osan 45 kohdassa.
   4 artikla
   Ranskan on huolehdittava siitä, että toimivaltainen viranomainen toteuttaa yhdessä 1 artiklassa tarkoitettujen tapahtumien järjestäjän ja asianomaisen kuljetusyrityksen kanssa tarvittavat toimenpiteet, joilla varmistetaan, että hevoset
   
               a)
            
            
               pääsevät järjestämispaikoille vain siinä tapauksessa, että niiden siirrot CVED-todistuksessa ilmoitetusta ensimmäisenä määräpaikkana olevasta jäsenvaltiosta Ranskaan on dokumentoitu 3 artiklan 2 kohdan mukaisesti;
            
         
               b)
            
            
               poistuvat Euroopan unionista viipymättä tapahtuman päättymisen jälkeen.
            
         5 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä heinäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 192, 23.7.2010, s. 1.
   
      (2)  Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).
   
      (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (4)  Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta (EUVL L 94, 31.3.2004, s. 63).
   
      (5)  Komission asetus (EY) N:o 282/2004, annettu 18 päivänä helmikuuta 2004, kolmansista maista yhteisöön tuotavien eläinten ilmoittamista ja eläinlääkärintarkastuksia koskevan asiakirjan laadinnasta (EUVL L 49, 19.2.2004, s. 11).
   
      (6)  Komission asetus (EY) N:o 599/2004, annettu 30 päivänä maaliskuuta 2004, eläinten ja eläinperäisten tuotteiden yhteisön sisäiseen kauppaan liittyvän yhdenmukaisen todistusmallin ja tarkastuspöytäkirjan hyväksymisestä (EUVL L 94, 31.3.2004, s. 44).
   
      (7)  Komission päätös 2009/821/EY, tehty 28 päivänä syyskuuta 2009, hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä (EUVL L 296, 12.11.2009, s. 1).
   
      (8)  EUVL L 200, 9.7.2014, s. 15.”;